Laat die speke sing | Netwerk24
Laat die speke sing
Verlede jaar se Darling Brew Extreme-bergfietsuitdaging het fietsryers in hul horde uitgebring en vanjaar beloof dit weer om ’n groter sukses te wees.. Foto: [Photographer]
Die uiters gewilde bergfiets­uitdaging, die Darling Brew Extreme, is terug vir die vyfde agtereenvolgende jaar.
Boonop is die DBX een van die gewildste enkeldagfietswed­renne in die Wes-Kaap.
Hierdie jaar vind dit 26 Mei plaas en word weer deur Darling Brew aangebied.
Die DBX18-bergfietsuitdaging in samewerking met Retail Capital het die jaar vier roetes bekendgestel wat elk na een van Darling Brew se maklik-om-af-te-sluk-biere vernoem is. Die roetes bestaan ook uit kombinasie van enkelspoor, jeep- en plaaspaaie in en om Darling.
Deelnemers kan kies tussen die superuithouvermoë lang roete vir ervare MTB-entoesiaste of die minder uitdagende kort roete vir die gesin, nuwelinge en die jongspan.
Die wedren begin en eindig by Darling Brew.
Vanjaar is daar ook fantastiese pryse op die spel en die Stone Jets sal die toeskouers vermaak.
Inskrywings vir DBX18 is nou oop. Elke inskrywing kry droëwors van Darling-vleismark, joghurt van Darling Dairies, ’n Darling Brew-bierglas en Darling Brew-bier (slegs vir deelnemers ouer as 18 jaar).
DBX se gekose gemeenskaps­projek is DRESS, ’n ruilwinkel van herwonne materiaal digby die brouery.
DBX sal fietse skenk aan Darling se jeug, wat dit dan kan “koop” met die herwonne afvalmateriaal wat hulle versamel.
Een van hierdie gelukkige kinders sal sy/haar welverdiende fiets op die dag van die wedren kry.DRESS sal op die wedrendag daar wees om enige waardevolle afval te herwin. As jy verder tot hierdie goeie saak wil bydrae kan jy so maak deur jou DBX-inskrywing.
. Vir nog inligting of om in te skryf gaan na www.darlingbrew.co.za. Vir nog inligting, kontak Philippa Wood by 071 901 2532.